Sednica Katedre za Teorijsku fiziku

Zapisnik:

Odsutni: dr I. Mančev

Predlog dnevnog reda:

1. Informacije
2. Analiza ankete studenata koji su završili studije po „bolonjskim studijskim programima“ i donošenje odgovarajućih odluka
3. Analiza upisa na OAS Fizike u prvom upisnom roku
4. Usvajanje zapisnika
5. Razno

Uz izmenu redosleda tačaka (tačka 1. postaje tačka 4.), dnevni red je usvojen.

1. Informacije
   1. Naredna sednica će, ukoliko bude potrebe, biti održana 9. jula, predsedavaće dr Lj. Nešić (dr G. Đorđević će biti na službenom putu). Prva naredna sednica nakon letnje pauze biće održana 4. septembra.
2. Analiza ankete studenata koji su završili studije po „bolonjskim studijskim programima“ i donošenje odgovarajućih odluka

dr Lj. Nešić: fokusirati se na izmenu studijskih programa – da bi bili privlačni studentima i tržištu. Kritike na račun pojedinaca samostalno korigovati. Takođe, izdvojiti i pažljivo formirati program za nastavnički smer. Ne odbacivati smer Fizika-informatika, već ga modernizovati. Formirati šestočlanu komisiju za reformu studijskih programa, pri čemu bi po dva člana (jedan nastavnik i jedan saradnik) bili zaduženi za nacrte programa svakog od smerova – teorijski (predlog: dr G. Đorđević i jedan saradnik), eksperimentalni (predlog, sa Katedre za eksperimentalnu i primenjenu fiziku: dr Lj. Kostić i jedan saradnik), nastavnički (predlog: dr Lj. Nešić i L. Radenković).

dr G. Đorđević: istakao da treba izdvojiti grupne primedbe od pojedinačnih.

dr Lj. Nešić: gotovo sve primedbe na račun studijskih programa su grupne.

dr D. Gajić: analiza ankete, tj. mišljenja svršenih studenata o studijskim programima ne može biti izdvojena od analize upisa, koji je ove godine imao izuzetno slab odziv. Neophodno je pod hitno menjati studijske programe, pre svega preći na sistem 4+1 radi kompatibilnosti sa fakultetima u zemlji i inostranstvu. Ovo će omogućiti sukcesivnost predmeta i bolju korelaciju, što su trenutno problemi koje uviđaju i studenti, a i mi sami. MAS u trajanju od jedne godine tada mogu sadržati predmete koje nisu striktno vezani za one koje im prethode, npr. multidisciplinarne predmete. Formirati ozbiljnu i kompetentnu komisiju koja će biti zadužena za reformu studijskih programa. Krajnje je vreme da se uozbiljimo, ili nas neće biti. Predlog da svi koji su ponaosob pomenuti u anketi dobiju primerak „sirovih“ rezultata.

dr Lj. Nešić: obavestio o aktuelnoj opasnosti da učiteljski fakulteti preuzmu obrazovanje nastavnika fizike. Za ovo imaju podršku ministra i već su dobili neke dozvole.

dr D. R. Dimitrijević: slaže se sa formiranjem šestočlane komisije, ali da se najpre na nivou Katedri i Departmana dogovorimo oko osnovnih strateških pravaca. Predlaže formiranje nastavničkog smera sa integrisanim studijama kao krucijalan potez za opstanak Departmana, s obzirom na to da ka nama ne gravitira veliki broj budućih istraživača, već pre svega nastavnika.

dr D. Gajić: smatra da je delegirati samo dva člana po smeru premalo.

dr G. Đorđević: istakao da su svi članovi Katedre pozvani da učestvuju u formiranju programa, kao i da bi bilo vrlo poželjno da se angažuje što veći broj članova – a da nije sporno da komisija formalno bude šestočlana. O sastavu komisije će se posebno razgovarati krajem septembra ili početkom oktobra. Sumirao dosadašnje predloge:

* da se formira nastavnički smer – jednoglasno usvojen;
* da za nacrt programa na smeru teorijske fizike budu zaduženi dr G. Đorđević i jedan saradnik, koga će dr G. Đorđević naknadno imenovati, a Katedra glasati o predlogu – jednoglasno usvojen;
* da za nacrt programa koji se odnose na metodičko-pedagoške predmete, na budućem nastavničkom smeru, budu zaduženi dr Lj. Nešić i L. Radenković – jednoglasno usvojen.

1. Analiza upisa na OAS Fizike u prvom upisnom roku

Odlučeno da se o ovoj tački zajednički diskutuje na predstojećoj sednici Departmana.

1. Usvajanje zapisnika

Uz izmene vezane za repliku dr D. Gajića i za preciziranje informacija o molbi N. Filipovića, zapisnici sa sednica održanih 22. maja i 19. juna su jednoglasno usvojeni.

1. Razno: /

Zapisnik sastavio D. Delibašić

Zapisnik odobrio šef Katedre dr G. Đorđević